拳毛駒歌
作者：張耒
朝代：宋

paragraphs: 北窗掃壁陳圖書，殺氣凜凜生坐隅。
誰將尺素畫駿馬，云是文皇昔日拳毛駒。
龍顱虎脊視天地，若滅若沒三萬里。
皇天産此誰得之，虯鬚十八真天子。
擒王滅竇如塵埃，英氣貫日天爲開。
黄金甲光照天地，大白羽箭馳風雷。
真龍在廄萬馬疾，下視四海皆駑駘。
榛棘昭陵一抔土，柏城六馬莓苔古。
嗚呼駿馬已埃塵，雖有燕昭難再睹。